

GODINA XX Zadvarje , 29.11.2017. Broj 7

 SLUŽBENI GLASNIK

 OPĆINA ZADVARJE

##  *Temeljem čl. 23 . stavak 1. Zakona o komunalnom gospodarstvu („NN „ RH br. 26/03.- pročišćeni tekst , 82/04., 110/04., 178/04., 38/09., 79/09., 153/09., 49/11., 84/11., 90/11., 144/12. i 94/13.) i članka 31. Statuta Općine Zadvarje („Službeni glasnik „Općine Zadvarje 03/09. i 02/13.) Općinsko vijeće Općine Zadvarje, na svojoj 4. sjednici održanoj dana 28.11.2017.godine donijelo je*

***ODLUKU***

***O KOMUNALNOJ NAKNADI***

***NA PODRUČJU OPĆINE ZADVARJE***

*Članak 1.*

*Ovom Odlukom određuju se:*

*-naselja u kojima se naplaćuje komunalna naknada,*

*-područja zona u općini,*

*-koeficijent zone (Kz) pojedine zone,*

*-koeficijent namjene (Kn) za poslovni prostor i za građevinsko zemljište koje služi u svrhu obavljanja poslovne djelatnosti,*

*-rok plaćanja komunalne naknade,*

*-nekretnine važne za općinu koje se u potpunosti ili djelomično, oslobađaju od plaćanja komunalne naknade,*

*-opći uvjeti i razlozi zbog kojih se u pojedinim slučajevima može odobriti potpuno ili*

*djelomično oslobađanje od plaćanja komunalne naknade,*

*-izvore sredstava iz kojih će se namiriti iznos za slučaj potpunog ili djelomičnog oslobađanja od plaćanja komunalne naknade.*

*Članak 2.*

 *Komunalna naknada je prihod proračuna jedinice lokalne samouprave i plaća se na cijelom području Općine Zadvarje.*

*Sredstva komunalne naknade namijenjena su financiranju ovih komunalnih djelatnosti:*

*1.odvodnja atmosferskih voda*

*2.održavanje čistoće u dijelu koji se odnosi na čišćenje javnih površina*

*3.održavanje javnih površina*

*4.održavanje nerazvrstanih cesta*

*5.održavanje groblja*

*6.javna rasvjeta*

*sukladno Programu održavanja komunalne infrastrukture kojeg u svakoj kalendarskoj godini prema predviđenim sredstvima u proračunu usvaja predstavničko tijelo Općine .*

*Članak 3.*

*Komunalnu naknadu plaćaju vlasnici odnosno korisnici:*

*1.stambenog prostora*

*2.poslovnog prostora*

*3.garažnog prostora*

*4.građevinskog zemljišta koje služi u svrhu obavljanja poslovne djelatnosti*

*5.neizgrađeno građevinsko zemljište*

*Članak 4.*

*Komunalna naknada plaća se za nekretnine iz članka 3. ove Odluke koje se nalaze unutar građevinskog područja naselja kao i za stambeni i poslovni prostor koji se nalazi izvan građevinskog područja na kojem se najmanje obavljaju komunalne djelatnosti iz članka 2.stavak 1. toč. 3, 4, 6. ove odluke i koje su opremljene najmanje pristupnom cestom, objektima za opskrbu električnom energijom i vodom prema mjesnim prilikama te čine sastavni dio infrastrukture Općine.*

*Članak 5.*

*Na području općine Općina Zadvarje utvrđuju se dvije zone za plaćanje komunalne naknade i to:*

*I zona koju čini naselje Zadvarje .*

*Srijeda ,29.11.2017. SLUŽBENI GLASNIK OPĆINE ZADVARJE BROJ 7 stranica 2.*

*Članak 6.*

*Utvrđuju se koeficijenti zona (Kz) Općine Zadvarje kako slijedi :*

*-I zona iznosi 1,00*

*Članak 7.*

*Koeficijent namjene utvrđeni su sukladno Nacionalnoj klasifikaciji djelatnosti NKD 2017.*

*Koeficijent namjene (Kn) ovisi o vrsti nekretnina iz čl. 1. ove Odluke te iznosi:*

*-stambeni prostor 1,00*

*-garažni prostor 1,00*

*-prostor za neprofitne organizacije i udruge 1,00*

*-neizgrađeno građevinsko zemljište 0,05*

*Koeficijent namjene (Kn) za poslovni prostor i građevinsko zemljište koje služi*

*u svrhu obavljanja poslovne djelatnosti ili nekih drugih djelatnosti :*

*-za poslovni prostor koji služi za proizvodne djelatnosti - elektropostrojenja i dr. 5,00*

*- proizvodnja proizvoda od betona , cementa i gipsa 3,00*

*-za obavljanje poljoprivredne djelatnosti (farme) 1,00*

*-športski tereni i dvorane 2,00*

*-skladišta i manipulativni prostor 3,00*

*-otvorena i zatvorena skladišta u svrhu obavljanja djelatnosti trgovine 3,00*

*-obrtnička djelatnost ( obućar, frizer, krojač i sl.) 3,00*

*-intelektualne usluge 2,00*

*-domovi za starije i nemoćne osobe 2,00*

*-trgovina i prijevoz 3,00*

*-poštanske usluge i usluge telekomunikacije 6,00*

*-ugostiteljski objekti (restorani, konobe , objekti brze prehrane…) 3,00*

*-turistički objekti (apartmani i sl.) 8,00*

*-ugostiteljski objekti koji obavljaju i djelatnosti kockanja i klađenja 10,00*

*-benzinske postaje , postaje za distribuciju plina i lož ulja 6,00*

*-objekti i uređaji vodospreme 10,00*

*-energetski objekti (el.dalekovodi , trafostanice i sl.) 10,00*

*-građevinsko zemljište koje služi u svrhu obavljanja poslovne djelatnosti koeficijent namjene iznosi 10% od koeficijenta namjene koji je određen za poslovni prostor te djelatnosti.*

*- prazni poslovni prostori (u kojima se trenutno ne obavlja nikakva djelatnost) – koeficijent namjene iznosi 10% od koeficijenta namjene koji je određen za poslovni prostor te djelatnosti.*

*Članak 8.*

*Ako se djelatnost u poslovnom prostoru ili na građevnom zemljištu koje služi u svrhu obavljanja poslovne djelatnosti ne obavlja više od 6 mjeseci u kalendarskoj godini koeficijent namjene umanjuje se za 50% ali ne može biti manji od koeficijenta namjene za stambeni prostor, odnosno neizgrađeno građevinsko zemljište.*

*Članak 9.*

*Komunalna naknada obračunava se prema m² površine i to za stambeni , poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine („Narodne novine“ RH broj 40/97.) a za građevno zemljište i* *neizgrađeno građevno zemljište po jedinici stvarne površine .*

*Visina komunalne naknade određuje se ovisno o zoni u kojoj se nekretnina nalazi kao i o vrsti nekretnine iz članka 3. Ove Odluke .*

*Iznos komunalne naknade po m² obračunske površine nekretnine utvrđuje se množenjem vrijednosti obračunske jedinice – boda (B) , koeficijenta zone (Kz) i koeficijenta namjene (Kn).*

*Članak 10.*

*Vrijednost obračunske jedinice – boda (B) odlukom određuje Općinsko vijeće Općine Zadvarje najkasnije do kraja studenog tekuće godine za slijedeću kalendarsku godinu .*

*Članak 11.*

*Obveznici plaćanja komunalne naknade dužni su u roku od 15 dana od dana nastanka obveze ili bilo koje promjene iste prijaviti Jedinstvenom upravnom odjelu Općine Zadvarje .*

*Ukoliko ne postupi sukladno odredbi stavka 1. ovog članka, kazniti će se novčanom kaznom u iznosu godišnje komunalne naknade .*

*Srijeda ,29.11.2017. SLUŽBENI GLASNIK OPĆINE ZADVARJE BROJ 7 stranica 3.*

*Zahtjev za pokretanje prekršajnog postupka za prekršaj iz 2.stavka ovog članka pokreće upravno tijelo Općine Zadvarje .*

*Članak 12.*

*Visina komunalne naknade po m² obračunske površine , obračunska površina i mjesečni izračun komunalne naknade za svakog obveznika pojedinačno utvrđuje Jedinstveni upravni odjel rješenjem o komunalnoj naknadi .*

*Članak 13.*

*Protiv rješenja upravnog tijela jedinice lokalne samouprave iz članka 12.ove Odluke može se izjaviti žalba upravnom tijelu županije nadležnom za poslove komunalnog gospodarstva .*

*Članak 14.*

*U slučaju iz članka 8.ove Odluke , obveznik komunalne naknade može tražiti izmjenu rješenja o komunalnoj naknadi najkasnije do 15.siječnja tekuće godine za prethodnu kalendarsku godinu.*

*Ako zatraži izmjenu rješenja temeljem članka 8. Ove Odluke , obveznik komunalne naknade dužan je prilikom podnošenja zahtjeva za izmjenom dostaviti i odgovarajuću dokumentaciju iz koje je nedvojbeno vidljivo da djelatnost nije obavljao više od šest mjeseci u prethodnoj kalendarskoj godini .*

*Članak 15.*

*Komunalna naknada na području Općine Zadvarje plaća se mjesečno za prethodni mjesec , a najkasnije u roku od 15 dana od proteka tekućeg mjeseca .*

*Članak 16.*

*U slučaju neplaćanja komunalne naknade od strane obveznika , rješenja o ovrsi radi naplate komunalne naknade donosi Jedinstveni upravni odjel .*

 *Osim podmirenja duga , u slučaju iz stavka 1. ovog članka , naplaćuje se i zakonska zatezna kamata te troškovi postupka prisilne naplate sukladno propisima o prisilnoj naplati poreza na dohodak odnosno dobit .*

*Članak 17.*

*U pojedinim slučajevima može se odobriti privremeno ,djelomično ili potpuno oslobađanje od plaćanja komunalne naknade.*

*Oslobađanje od plaćanja komunalne naknade iz točke 1.ovog članka vrši Jedinstveni upravni odjel na prijedlog načelnika .*

*Sredstva za podmirenje iznosa za slučaj privremenog, djelomičnog ili potpunog oslobađanja plaćanje komunalne naknade osigurat će se u proračunu iz stavke za socijalnu skrb.*

 *Članak 18.*

*Plaćanja komunalne naknade mogu se osloboditi:*

*1.vlasnici odnosno korisnici stambenog prostora koji su korisnici pomoći za uzdržavanje*

*2.vlasnici odnosno korisnici stambenog prostora koji su korisnici prava na naknadu troškova stanovanja iz socijalne skrbi*

*3.obitelj (bračni drug , djeca , roditelji) smrtno stradalog , nestalog ili zatočenog hrvatskog branitelja,vlasnici ili korisnici stambenog prostora*

*Osobe iz st. 1. ovog članka dužne su zahtjevu za oslobađanje komunalne naknade priložiti slijedeću dokumentaciju:*

*-potvrdu da primaju pomoć za uzdržavanje ili naknadu troškova stanovanja putem socijalne skrbi za vlasnike odnosno korisnike iz stavka 1. točki 1.i 2.ovog članka*

*-odgovarajuću dokumentaciju iz stavka 1. točke 3. ovog članka*

*Rješenje o oslobađanju donosi Jedinstveni upravni odjel , na prijedlog načelnika,a vrijedi za tekuću godinu.*

*Članak 19.*

*Obveze plaćanja komunalne naknade potpuno se oslobađaju nekretnine u vlasništvu Općine Zadvarje i to :*

*-koje služe za djelatnost predškolskog ili druge vrste obrazovanja*

*-koje se koriste za obavljanje djelatnosti vatrogasne službe*

*Srijeda ,29.11.2017. SLUŽBENI GLASNIK OPĆINE ZADVARJE BROJ 7 stranica 4.*

*-koje služe vjerskim zajednicama u obavljanju vjerske djelatnosti*

*-koje služe za obavljanje zdravstvenih djelatnosti*

*-koje služe u športske , kulturne ili druge slične svrhe*

*-nekretnine kojih je vlasnik ili korisnik Općina Zadvarje*

*U slučaju da se nekretnine iz stavka 1.ovog članka daju u najam , zakup ili na korištenje trećim osobama u bilo kom obliku korištenja , korisnici tih nekretnina neće biti oslobođeni obveze plaćanja komunalne naknade .*

*Članak 20.*

*Protiv rješenja o komunalnoj naknadi i rješenja o privremenom, potpunom ili djelomičnom oslobađanju od plaćanja komunalne naknade obveznik može izjaviti žalbu Jedinstvenom upravnom odjela Općine Općina Zadvarje u roku od 15 dana od dana primitka rješenja.*

*Članak 21.*

*Ova Odluka stupa na snagu osmi dan nakon objave u Službenom glasniku Općine Zadvarje .*

*Stupanjem na snagu ove Odluke prestaje važiti: Odluka o komunalnoj naknadi Klasa:363-03/13-01/1*

*UrBroj:2155/4-01-13- 01 od 27.11. 2013.godine .*

 *Zamjenica predsjednika*

 *Općinskog vijeća*

 *Anamarija Krnić*

*Klasa:363-03/17-01/01*

*UrBroj:2155/04-01-17- 04/5*

*Zadvarje,28.11. 2017.*

*REPUBLIKA HRVATSKA*

*SPLITSKO-DALMATINSKA ŽUPANIJA*

*OPĆINA ZADVARJE*

*OPĆINSKO VIJEĆE*

*....................................................................................................................................................................*

*Na temelju članka 25. stavak 7. Zakona o komunalnom gospodarstvu (''Narodne novine'' broj 26/03, 82/04, 178/04,38/09, 79/09,153/09, 49/11, 144/12,94/13 i 153/13) te članka 31.Statuta Općine Zadvarje (''Službeni glasnik“ Općine Zadvarje br. 03/09. i 02/10) , Općinsko vijeće Općine Zadvarje , na 4.sjednici održanoj dana 28.11.2017. godine, donijelo je*

***ODLUKU***

***o određivanju vrijednosti boda za izračun komunalne naknade***

 *Članak 1.*

*Ovom Odlukom određuje se vrijednost obračunske jedinice boda (B) za izračun komunalne naknade.*

 *Članak 2.*

*Vrijednost boda određuje se u kunama po m²obračunske površine nekretnine.*

*Vrijednost boda za izračun komunalne naknade na području Općine Zadvarje jednaka je mjesečnoj visini komunalne naknade po m² korisne površine stambenog prostora u I zoni Općine Zadvarje .*

 *Članak 3.*

*Vrijednost boda iz članka 2. ove Odluke utvrđuje se u visini od 0,40 kn/m²*

 *Članak 4.*

*Srijeda ,29.11.2017. SLUŽBENI GLASNIK OPĆINE ZADVARJE BROJ 7 stranica 5.*

*Stupanjem na snagu ove Odluke prestaje važiti Odluka o određivanju vrijednosti boda za izračun komunalne naknade (''Službeni glasnik“ Općine Zadvarje br.07/13.)* *, Klasa: 363-*

*03/13-01/01UrBroj: 2155/4-01-13-02 , od 27.11. 2013.g.*

*.*

 *Članak 5*

*Ova Odluka će se objaviti u “Službenom glasniku“ Općine Zadvarje,a stupa na snagu 01. siječnja 2018. godine.*

 *Zamjenica predsjednika*

 *Općinskog vijeća*

 *Anamarija Krnić*

*Klasa: 363-03/17-01/01*

*UrBroj: 2155/04-01-17-04/6*

*U Zadvarju , 28.11.2017.*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***

*...................................................................................................................................................................*

*AKTI OPĆINSKOG VIJEĆA*

*SADRŽAJ : Stranica:*

*-Odluka o komunalnoj naknadi na području Općine Zadvarje ................................................ 1- 4*

*-Odluka o vrijednosti boda za izračun komunalne naknade .................................................. 5*

 *SLUŽBENI GLASNIK OPĆINE ZADVARJE*

 *Izdavač : Općinsko vijeće Općine Zadvarje*

 *Uređuje: Ž. Đerek*

 *Adresa : Sv.Kate 28 21255 Zadvarje tel./fax.: 021/729-222*

 *List izlazi po potrebi*

 *SLUŽBENI GLASNIK OPĆINE ZADVARJE*

 *Izdavač : Općinsko vijeće Općine Zadvarje*

 *Uređuje: Ž. Đerek*

 *Adresa : Sv.Kate 28 21255 Zadvarje tel./fax.: 021/729-222*

 *List izlazi po potrebi*